**A Mohácsi Önkormányzat**

**14/2000.(IV.28.)**

**r e n d e l e te**

**a gyermekvédelem rendszeréről**

**(Egységes szerkezetben a módosításáról szóló 1/2021.(I.11.) Pm-i r-el, 8/2019.(V.31.), 5/2018.(V.2.), 14/2017.(V.29.), 5/2017.(II.13.), 19/2013.(XII.2.),11/2012.(IV.2.), 5/2009.(III.2.), 47/2007.(XII.22.), 1/2006.(II.13.), 22/2005.(X.3.), 16/2004.(VI.1.), 1/2003.(II.3.), 2/2001.(I.31) ör-rel)**

[[1]](#footnote-1) [[2]](#footnote-2)Mohács Város Képviselő-testülete a helyi önkormányzatokról szóló 1997. évi LXV. törvény 16.§-ának (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 18.§-ának (1)-(2) bekezdésében, 19.§ (5) bekezdésében, 21.§-ának (1) bekezdésében, 29.§-ának (1) bekezdésében, továbbá 131.§-ának (1) bekezdésében, 148.§-ának (7) bekezdésében foglalt felhatalmazás alapján a gyermekvédelmi helyi rendszeréről a következőket rendeli el:

# A rendelet célja és hatálya

**1.§** E rendelet célja, hogy Mohács város közigazgatási területén megállapítsa azokat az alapvető szabályokat, amelyek szerint az önkormányzat segítséget nyújt a gyermekek törvényben foglalt jogainak és érdekeinek érvényesítéséhez, illetve gondoskodik a gyermekek veszélyeztetettségének megelőzéséről és megszüntetéséről, a hiányzó szülői gondoskodás pótlásáról, valamint a gyermekvédelmi gondoskodásból kikerült fiatal felnőttek társadalmi beilleszkedéséről.

**2.§ (1)** [[3]](#footnote-3)A rendelet hatálya kiterjed a Mohács város közigazgatási területén tartózkodó magyar állampolgárságú, valamint - ha nemzetközi szerződés másként nem rendelkezik - a letelepedési vagy bevándorlási engedéllyel rendelkező, továbbá a magyar hatóságok által menekültként elismert gyermekre, fiatal felnőttre és szüleire, a munkavállalók Közösségen belüli szabad mozgásáról szóló 1612/68/EGK tanácsi rendeletben meghatározott jogosulti körbe tartozó személyre, amennyiben az ellátás igénylésének időpontjában érvényes tartózkodási engedéllyel rendelkezik. A rendkívüli gyermekvédelmi támogatás tekintetében a rendelet hatálya kiterjed az Európai Szociális Kartát megerősítő országok állampolgárainak a külföldiek beutazásáról és tartózkodásáról szóló 2001. évi XXXIX. törvény rendelkezései szerint jogszerűen Magyarországon tartózkodó gyermekeikre is.

**(2)** E rendelet szerint kell eljárni az (1) bekezdésben meghatározott személyeken kívül a Mohács város területén tartózkodó nem magyar állampolgárságú gyermek védelme érdekében is, ha az intézkedés elmulasztása a gyermek veszélyeztetettségével vagy elháríthatatlan kárral járna.

# Gyermekjóléti ellátás formái

**3.§ (1)** A gyermekek védelmét az önkormányzat pénzbeni, természetbeni, illetve személyes gondoskodás keretébe tartozó gyermekjóléti alapellátásokkal biztosítja.

**(2)** a) Pénzbeni és természetbeni ellátás:

aa) [[4]](#footnote-4)[[5]](#footnote-5)a rendszeres gyermekvédelmi [[6]](#footnote-6)kedvezmény,

ab) [[7]](#footnote-7)önkormányzati segély.

b) Személyes gondoskodás keretébe tartozó gyermekjóléti alapellátás:

ba) a gyermekjóléti szolgáltatás,

bb) a gyermekek napközbeni ellátása,

bc) a gyermekek átmeneti gondozása,

[[8]](#footnote-8)c) gyermekétkeztetés.

**(3)** [[9]](#footnote-9)[[10]](#footnote-10)

**4.§ [[11]](#footnote-11)[[12]](#footnote-12)[[13]](#footnote-13)**

# Rendkívüli gyermekvédelmi támogatás

**[[14]](#footnote-14)5. §**

**A személyes gondoskodás keretébe tartozó gyermekjóléti alapellátások**

**Gyermekjóléti szolgáltatás**

**6. §** Az önkormányzat a gyermekjóléti szolgáltatások keretében

a) gyermekjóléti szolgálatot,

b) a gyermekek napközbeni ellátására bölcsődét, óvodát, iskola-napközis foglalkozást biztosít,

c) a gyermekek átmeneti gondozására gyermekek és családok átmeneti otthonában való elhelyezést szervez és közvetít, továbbá helyettes szülői hálózatot működtet.

# Általános szabályok

**7. § (1)** A személyes gondoskodás igénybevétele – a Gyvt. eltérő rendelkezésének hiányában - önkéntes, az ellátást igénylő vagy törvényes képviselője (a továbbiakban: kérelmező) kérelmére történik.

**(2)** A kérelmező a személyes gondoskodás körébe tartozó ellátás igénybevételére irányuló kérelmet az adott intézmény vezetőjénél nyújthatja be, aki azt saját hatáskörében elbírálja.

**(3)** Ha az intézményvezető nem intézkedik a személyes gondoskodás igénybevételéről, a kérelmet haladéktalanul megküldi a képviselő-testületnek.

**(4)** A személyes gondoskodás feltételeiről a kérelem benyújtásakor a kérelmezőt tájékoztatni kell.

**[[15]](#footnote-15)(5)** A személyes gondoskodást nyújtó ellátás esetén az ellátás megkezdésekor az ellátásra jogosult gyermeket és törvényes képviselőjét, illetve a fiatal felnőttet tájékoztatni kell:

a) az ellátás tartamáról és feltételeiről,

b) az intézmény által vezetett, reá vonatkozó nyilvántartásokról,

c) az érték- és vagyonmegőrzés módjáról,

d) az intézmény házirendjéről,

e) panaszjoga gyakorlásának módjáról,

f) a fizetendő térítési, illetve gondozási díjról,

g) a jogosult jogait és érdekeit képviselő érdek-képviseleti fórumról.

**(6)** Az ellátásra jogosult köteles:

a) az (5) bekezdésben foglalt tájékoztatás tudomásulvételéről nyilatkozni,

b) az intézményi nyilvántartásokhoz adatokat szolgáltatni,

c) a jogosultsági feltételekben, illetve nyilvántartott adataiban bekövetkezett változásokról nyilatkozni,

d) a Gyvt. által meghatározott esetekben térítési, illetve gondozási díjat fizetni.

# Gyermekjóléti szolgálat

**8. § (1)** A gyermekjóléti szolgálat szervezési, szolgáltatási és gondozási feladatokat lát el a védőnői szolgálattal és a gyermekvédelemben szerepet kapott intézményekkel együttműködve.

**(2)** A szolgálat feladatai különösen:

a) a településen élő gyermeket szociális helyzetének folyamatos figyelemmel kisérése, az e célja létrejött észlelő rendszer koordinálása,

b) tájékoztatás a gyermek jogairól, részükre biztosított támogatásokról, az ezekhez való hozzájutás segítése,

c) közreműködés a védelembevétel folyamatában környezettanulmánnyal, írásos javaslat tétellel, a védelembe vett gondozási- nevelési tervének elkészítésével,

d) a nevelési oktatási intézmények gyermekvédelmi feladatai, ellátásának segítése, iskolai és szociális munka szervezése és koordinálása,

e) az önkormányzat gyermekvédelmi rendelete hatályosulásának folyamatos figyelemmel kísérése, új ellátások bevezetésének kezdeményezése,

f) felkérésre környezettanulmány készítése, illetve az örökbe fogadni szándékozók körülményeinek vizsgálata,

g) szabadidős programok szervezése.

# Bölcsőde

**9. § (1)** A bölcsőde alapellátásként a családban nevelkedő három éven aluli gyermekek napközbeni ellátását, szakszerű gondozását és nevelését biztosítja.

**(2)** A bölcsőde az alapellátáson túl szolgáltatásként időszakos gyermekfelügyelettel, speciális tanácsadással vagy más gyermeknevelést elősegítő szolgáltatásokkal segíti a családokat.

**(3)** A bölcsődei ellátás megszűnik annak a nevelési évnek a végén, amikor a gyermek harmadik életévét betölti, kivéve, ha a gyermek testi, vagy szellemi fejlettsége alapján még nem érett az óvodai nevelésre. Utóbbi esetben a bölcsődei nevelés egy évvel meghosszabbodik.

**[[16]](#footnote-16)(4)** A bölcsődében a gyermek gondozására, nevelésére, nappali felügyeletére és a vele történő foglalkozásra (együtt: gondozására) fizetendő intézményi térítési díj összege 0 Ft.

**[[17]](#footnote-17) [[18]](#footnote-18)Családi bölcsőde**

**9/A.§ (1)** Az önkormányzat a családban nevelkedő gyermekek napközbeni ellátásáról – a gyermek 20 hónapos korától a 3. életévének betöltéséig – családi bölcsőde megszervezésével gondoskodik, melynek keretében a gyermekek részére az életkoruknak megfelelő nappali felügyeletet, szakszerű gondozást, nevelést, étkeztetést és foglalkoztatást biztosít.

**(2)** A gyermekek napközbeni ellátása a Mohács Térségi Óvodaközpont, Bölcsőde és Családi Bölcsőde Szőlőhegyi Feladatellátási Helyen és a Mohács Térségi Óvodaközpont, Bölcsőde és Családi Bölcsőde Bári Tagóvodájában működő családi bölcsőde fenntartásával valósul meg.

**[[19]](#footnote-19)(3)** A Mohács Térségi Óvodaközpont, Bölcsőde és Családi Bölcsőde Szőlőhegyi Feladatellátási Helyének Családi Bölcsődéje keretében biztosított személyes szolgáltatás intézményi térítési díja 130 Ft/nap. Az étkezésért fizetendő térítési díj 370 Ft/nap.

A Mohács Térségi Óvodaközpont, Bölcsőde és Családi Bölcsőde Bári Tagóvodájának Családi Bölcsődéje keretében biztosított személyes szolgáltatás intézményi térítési díja 150 Ft/nap. Az étkezésért fizetendő térítési díj 435 Ft/nap.

# Helyettes szülők

**10. §** A helyettes szülői hálózatot az önkormányzat az állami normatívák igénybevételével a Mohács Kistréségi Családsegítő- és Gyermekjóléti Társuláson keresztül szervezi és működteti.

**[[20]](#footnote-20) [[21]](#footnote-21)**

**Vegyes és záró rendelkezések**

**11. § (1)** E rendelet 2000. május 1. napján lép hatályba, rendelkezéseit a folyamatban lévő ügyekben is alkalmazni kell.

**(2)** Az e rendeletben nem szabályozott kérdésekben a Gyvt.-ben, illetve a végrehajtására kiadott kormányrendeletekben foglaltakat kell alkalmazni.

**(3)** [[22]](#footnote-22)A képviselő-testület a rendszeres [[23]](#footnote-23) gyermekvédelmi támogatással kapcsolatos hatásköreit az önkormányzat és szervei szervezeti és működési szabályzatáról szóló 23/1998.(XI.20.) ör-ben foglaltak szerint a polgármesterre ruházza át. A polgármester által hozott döntés ellen a kézhezvételt követő naptól számított 15 napon belül a képviselő-testülethez lehet fellebbezni.

**(4)** [[24]](#footnote-24)A közigazgatási hatósági eljárás és szolgáltatás általános szabályairól szóló 2004. évi CXL. törvény 71.§-ának (3) bekezdésében meghatározott egyszerűsített határozat rendszeres [[25]](#footnote-25) gyermekvédelmi támogatás megállapítása esetén hozható meg.

**(5)** [[26]](#footnote-26) E rendelet hatálybelépésével egyidejűleg a gyermekvédelem helyi rendszeréről szóló 11/1998. (IV.23.) ör., valamint az azt módosító 3/2000.(II.18.) ör. hatályát veszti.

1. Módosította az 1/2003.(II.3.) ör. [↑](#footnote-ref-1)
2. Módosította a 16/2004.(VI.1.) ör. [↑](#footnote-ref-2)
3. Módosította a 16/2004.(VI.1.) ör. [↑](#footnote-ref-3)
4. Módosította a 2/2001.(I.31.) ör. [↑](#footnote-ref-4)
5. Módosította a 16/2004.(VI.1.) ör. [↑](#footnote-ref-5)
6. Módosította az 1/2006.(II.13.) ör. [↑](#footnote-ref-6)
7. Módosította a 19/2013.(XII.2.) ör. [↑](#footnote-ref-7)
8. Kiegészítette az 5/2017.(II.13.) ör. [↑](#footnote-ref-8)
9. Módosította a 16/2004.(VI.1.) ör. [↑](#footnote-ref-9)
10. Hatályon kívül helyezte az 1/2006.(II.13.) ör. [↑](#footnote-ref-10)
11. Módosította a 2/2001.(I.31.) ör. [↑](#footnote-ref-11)
12. Módosította a 16/2004.(VI.1.) ör. [↑](#footnote-ref-12)
13. Hatályon kívül helyezte az 1/2006.(II.13.) ör. [↑](#footnote-ref-13)
14. Hatályon kívül helyezte a 19/2013.(XII.2.) ör. [↑](#footnote-ref-14)
15. Módosította az 5/2017.(II.13.) ör. [↑](#footnote-ref-15)
16. Beiktatta a 11/2012.(IV.2.) ör. [↑](#footnote-ref-16)
17. Beiktatta a 47/2007.(XII.22.) ör. [↑](#footnote-ref-17)
18. Módosította a 5/2017.(II.13.) ör. [↑](#footnote-ref-18)
19. Módosította a 8/2019.(V.31.) ör. [↑](#footnote-ref-19)
20. Hatályon kívül helyzete az 1/2021.(I.11.) Pm-i r. [↑](#footnote-ref-20)
21. Beiktatta az 1/2003.(II.13.) ör. [↑](#footnote-ref-21)
22. Beiktatta a 22/2005.(X.3.) ör. [↑](#footnote-ref-22)
23. „és a rendkívüli” szövegrészt hatályon kívül helyezte a 19/2013.(XII.2.) ör. [↑](#footnote-ref-23)
24. Beiktatta a 22/2005.(X.3.) ör. [↑](#footnote-ref-24)
25. „és rendkívüli” szövegrészt hatályon kívül helyezte a 19/2013.(XII.2.) ör. [↑](#footnote-ref-25)
26. Jelölését módosította a 22/2005.(X.3.) ör. [↑](#footnote-ref-26)